# Sèrie 112 de FGC

La sèrie 112 dels Ferrocarrils de la Generalitat de Catalunya està formada per 22 unitats de tren elèctriques que operen a la línia Barcelona-Vallès des del 1999 les 16 primeres i des del 2003 les 6 restants. Els trens estan formats per 4 cotxes i són accessibles a persones amb mobilitat reduïda. Són la segona generació de trens elèctrics que operen a la línia Barcelona-Vallès adquirits per FGC.

## Història

La sèrie 112 d'FGC es va fabricar en dos lots entre els anys 1995 i 2002 per tal de substituir les unitats més antigues de la xarxa d'ample internacional d'FGC, per tal de millorar la freqüència i qualitat del servei entre el Vallès Occidental i Barcelona. Va ser la segona sèrie d'unitats múltiples elèctriques encomanades per FGC després de les FGC 111.
L'objectiu primari que va motivar la seua fabricació va ser l'entrada en funcionament de les noves freqüències de l'anomenat "Metro del Vallès", nom que es va donar al servei d'alta freqüència en la línia Barcelona-Vallès. A més els nombrosos problemes de la sèrie 111, que van fer que la seua explotació no es poguera considerar normalitzada, de manera que es va considerar escaient la fabricació d'una nova sèrie d'unitats veritablement modernes.
El primer lot va ser fabricat per CAF el 1995 i varen entrar servei gradualment al llarg de l'any següent, substituint a les unitats automotores que abans realitzaven el servei a la línia, en particular les sèries 400, 500 i derivades. El servei prestat es va considerar un èxit, i va augmentar notablement el nombre de passatgers que fan servir la línia. Per este motiu es va encomanar un segon lot per tal d'augmentar les freqüències i oferta dels diferents serveis que empraven la línia, tot i que el fabricat ja no va ser CAF sinó GEC-Alsthom.
El 2018 es va anunciar una inversió de 33 milions d'euros per tal d'afrontar la renovació de les unitats del primer lot de la sèrie, així com unitats d'altres sèries que presten servei en la línia, pel fet que les 112 ja s'acostaven al equador de la seua vida útil i en el marc d'un nou programa de millora de freqüències i servei en el Metro del Vallès.

## Disseny
### Exterior

L'aspecte exterior va continuar el procés de modernització i desenvolupament començat per les unitats de la sèrie 111. Les caixes varen ser fabricades d'alumini amb frontals de polièster, de manera que es va continuar la conversió estètica del material de la línia. Originalment van retindre els colors de les 111, però eventualment van ser repintades amb el logo en verd, seguint l'homogeneització estètica amb la resta de material rodant.

### Interior

Les unitats van incorporar nombroses innovacions a nivell d'accessibilitat i confort pels viatgers. Incorporaren una plataforma adaptada a persones amb mobilitat reduida, espais polivalent per permetre l'accés de cadires de rodes i bicicletes, climatització digital, teleindicadors interiors i megafonia, aïllament termo-acústic i portes d'accionament electrònic; trets que en l'actualitat semblen ubics però que llavors van representar una notable modernització del ferrocarril vallesans.
Els seients, tot i incorporar nous materials i aïllament tèrmic van romandre en una disposició transversal, en un format de tertulia.

## Característiques tècniques

A continuació es presenta un quadre amb les especificacions tècniques de les unitats:
Característiques tècniques :
| Tret | Unitat | Valor |
| Anys de construcció | | 1995 i 2002 |
| Quantitat | Nombre d'unitats | 22 |
| Constructor | | ABB, Alstom i CAF |
| Composició | | Mc-M-R-Mc |
| Diàmetre de les rodes | mil·límetres | 840 |
| Ample de via | mil·límetres | 1435 (estàndard) |
| Amplada de la caixa | mil·límetres | 2750 |
| Estructura de la caixa | Material | Alumini |
| Longitud entre topalls per unitat | metres | 79,52 |
| Pes en ordre de marxa (Unitat) | Tones mètriques | 132,6 |
| Pes per eix | Tones mètriques | 9 |
| Tipus de bogie | | Monomotor monoreductor |
| Tensió d'alimentació | Volts CC | 1500 |
| Potència nominal | Kilowatts | 1080 |
| Potència nominal | Cavalls de vapor | 1467 |
| Velocitat màxima | Quilòmetres per hora | 90 |
| Motors de tracció | Nombre | 12 (2 per bogie motor) |
| Tipus de motor | | Trifàsic asíncron 4 EBA 35420 |
| Potència continua per motor | Kilowatts | 180 |
| Potència continua per motor | Cavalls de vapor | 245 |
| Fre elèctric | | Reostàtic i recuperació |
| Fre pneumàtic | | Aire comprimit |
| Sistema de control | | ATO i ATP |
| Comunicacions | | Wi-Fi i Ràdio (Tren terra) |
| Senyalització | | ATP i ATO |
| Tipus d'enganxall | | Compact-BSI |
| Comandament múltiple | | 2 unitats |
| Capacitat | persones/unitat | 724 |
| Places assegudes | persones/unitat | 232 |

## Vegeu també

* Sèrie 111 de FGC
* Sèrie 113 de FGC
* Sèrie 114 de FGC
* Línia Barcelona-Vallès

## Referències

* ↑ «Listadotren. Características técnicas - Material motor - FGC 112.» (en castellà). Listado del Material Ferroviario Español. [Consulta: 14 novembre 2024].
* 1 2 3 Rivera, Ángel. «Trenes y tiempos. Ancho internacional en Cataluña (III R): Sustituyendo a las "granotas": Las 112 de FGC.» (en castellà). Trenes y tiempos. [Consulta: 14 novembre 2023].
* 1 2 3 «Rails Sense Fronteres. Unitats de tren, sèrie 112, dels FGC.». [Consulta: 14 novembre 2023].
* ↑ «Anuari Departament d'Estadística. 6.2. Transport per ferrocarril.». Generalitat de Catalunya, 2017. Arxivat de l'original el 14 de novembre 2023. [Consulta: 14 novembre 2023].
* ↑ Press, Europa. «FGC destina 33 millones a renovar los trenes de la línea del Vallès (Barcelona)» (en castellà), 06-03-2018. [Consulta: 14 novembre 2023].
* ↑ «"FGC renova els trens de la sèrie 112 de la línia Barcelona-Vallès"». Generalitat de Catalunya, 06-03-2018. Arxivat de l'original el 14 de novembre 2023. [Consulta: 14 novembre 2023].
* ↑ «TREN DE CERCANÍAS S/112 FGC LÍNEA BARCELONA-VALLES» (en castellà). [Consulta: 14 novembre 2023].
* ↑ «Línia Barcelona-Vallès - Trens - Unitats sèrie 112». [Consulta: 14 novembre 2023].
* ↑ «Listadotren.es». [Consulta: 14 novembre 2023].